รัฐบาลไทย-ข่าวทำเนียบรัฐบาล-สป.ศธ.จัดประชุม "ผู้บริหาร​ ศธ.สัญจร" ประจำปี 2562 ที่สงขลา
วันศุกร์ที่ 9 พฤศจิกายน 2561
สป.ศธ.จัดประชุม "ผู้บริหาร​ ศธ.สัญจร" ประจําปี 2562 ที่สงขลา
สํานักงานปลัดกระทรวงศึกษาธิการ จัดโครงการ "ประชุมผู้บริหาร​ ศธ.สัญจร" ประจําปี 2562 เมื่อวันพฤหัสบดีที่ 8 พฤศจิกายน 2561 ณ โรงแรมบีพี สมิหลา บีช รีสอร์ท อําเภอเมืองฯ จังหวัดสงขลา โดย นายการุณ สกุลประดิษฐ์ ปลัดกระทรวงศึกษาธิการ เป็นประธานพิธีเปิด
สํานักงานปลัดกระทรวงศึกษาธิการ จัดโครงการ"ประชุมผู้บริหาร​ ศธ.สัญจร" ประจําปี 2562 เมื่อวันพฤหัสบดีที่ 8 พฤศจิกายน 2561 ณ โรงแรมบีพี สมิหลา บีช รีสอร์ท อําเภอเมืองฯ จังหวัดสงขลา โดยนายการุณ สกุลประดิษฐ์ ปลัดกระทรวงศึกษาธิการ เป็นประธานพิธีเปิด
สําหรับการประชุมครั้งนี้ในภาคเช้าเป็นการบรรยายพิเศษเรื่อง ยุทธศาสตร์ชาติ พ.ศ. 2561-2580 โดยนางอรุณี จันทร์แจ่มศรี จากสํานักงานคณะกรรมการพัฒนาการเศรษฐกิจและสังคมแห่งชาติ จากนั้นเป็นการบูรณาการยุทธศาสตร์ระหว่างหน่วยงานส่วนกลางกับส่วนภูมิภาค ของ 4 หน่วยงาน (สนย./กพร./สบย./ปยป.)ส่วนภาคบ่ายนายอํานาจ วิชยานุวัติ รองปลัดกระทรวงศึกษาธิการบรรยายพิเศษเรื่อง "การนํายุทธศาสตร์ชาติสู่การปฏิบัติ"จากนั้นนายการุณ สกุลประดิษฐ์ ปลัดกระทรวงศึกษาธิการเป็นประธานเปิดการประชุมและบรรยายพิเศษเกี่ยวกับแนวทางการจัดทําแผนของหน่วยงานต่าง ๆ ของกระทรวงศึกษาธิการ​ ให้สอดคล้องนโยบายรัฐบาล และยุทธศาสตร์ชาติพ.ศ. 2561-2580 รวมทั้งประเด็นต่าง ๆ ในการขับเคลื่อนนโยบายกระทรวงศึกษาธิการไปสู่การปฏิบัติ
นายการุณ สกุลประดิษฐ์ปลัดกระทรวงศึกษาธิการได้กล่าวเน้นย้ําถึงภารกิจหน้าที่ของหน่วยงานสังกัดสํานักงานปลัดกระทรวงศึกษาธิการ ซึ่งจะต้องดําเนินการตามนโยบายที่รัฐบาลและกระทรวงศึกษาธิการมอบหมาย เช่น
สํานักงานส่งเสริมการศึกษานอกระบบและการศึกษาตามอัธยาศัย (กศน.)เป็นหน่วยงานที่ได้รับการชื่นชมจากพล.อ.ประยุทธ์ จันทร์โอชา นายกรัฐมนตรีที่ได้มุ่งเน้นในการลดความเหลื่อมล้ําทางการศึกษาในสังคม และมุ่งขับเคลื่อนโครงการไทยนิยม ยั่งยืน เน้นไปที่การมีส่วนร่วมของประชาชนตั้งแต่ระดับจังหวัด อําเภอ ไปสู่ตําบล
สํานักงานคณะกรรมการข้าราชการครูและบุคลากรทางการศึกษา (ก.ค.ศ.)เป็นหน่วยงานที่ช่วยกลั่นกรองและจัดทําระบบการบริหารงานบุคคลของข้าราชการครูและบุคลากรทางการศึกษา เช่น การกลั่นกรองการขอมีและเลื่อนเป็นวิทยฐานะเชี่ยวชาญ (ค.ศ.4) และประเมินผลงานทางวิชาการ (เชิงคุณภาพ) เป็นต้น
สํานักงานคณะกรรมการส่งเสริมการศึกษาเอกชน (สช.)เป็นหน่วยงานที่มีความสําคัญในพื้นที่จังหวัดชายแดนใต้ ที่ช่วยพัฒนาและการแก้ไขปัญหาการศึกษาเอกชนจังหวัดชายแดนภาคใต้ ช่วยเหลือโรงเรียนเอกชนในการขอรับเงินอุดหนุน และเรื่องความมั่นคง ลดการเลิกเรียนกลางคัน และเรื่องนักเรียนซ้ําซ้อน (นักเรียนผี)
สํานักงานศึกษาธิการจังหวัด (ศธจ.) และ สํานักงานศึกษาธิการภาค (ศธภ.)ได้มีส่วนช่วยในการประสานงานด้านการศึกษากับระดับท้องถิ่น โดยเฉพาะอย่างยิ่งผู้ว่าราชการจังหวัด และเป็นตัวแทนของกระทรวงที่ทํางานด้วยความเข้มแข็ง อีกทั้งมีการจัดทําแผนบูรณาการการศึกษาระดับภาคทั้ง 6 ภาค โดย ศธจ./ศธภ. จะต้องขับเคลื่อนงานให้มากขึ้น และเป็นแกนกลางการบูรณางานให้เป็นเอกภาพและมีพลัง ส่วนการเติบโตในสายงานตําแหน่ง ศธจ./ศธภ. นั้น การพัฒนาการศึกษาในพื้นที่เขตพัฒนาพิเศษภาคตะวันออก (Eastern Economic Corridor: EEC) จะมีส่วนช่วยให้สามารถเติบโตในตําแหน่งได้มากขึ้น
ศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.)หรือ "กระทรวงศึกษาธิการ (ส่วนหน้า) ทําหน้าที่เป็นหน่วยงานเชื่อมโยงและบูรณาการงานต่าง ๆ ด้านการศึกษา ทั้งภาครัฐ ภาคเอกชน และภาคประชาสังคม หรือประชารัฐ ทั้งยังช่วยสร้างนวัตกรรม สร้างความเข้มแข็ง ริเริ่มโครงการห้องเรียนกีฬา ตามโครงการสานฝันการกีฬาสู่ระบบการศึกษาจังหวัดชายแดนภาคใต้ ที่เน้นส่งเสริมการเรียนวิชาการควบคู่ไปกับการเรียนด้านกีฬาและการโภชนาการ ให้กีฬาสร้างคนสร้างอาชีพและรายได้
"หน่วยงานต่างๆ เหล่านี้ของสํานักงานปลัดกระทรวงศึกษาธิการ ล้วนมีความสําคัญในการดําเนินงานอย่างบูรณาการด้วยความเข้มแข็ง และสร้างนวัตกรรมด้านการศึกษาอย่างเป็นรูปธรรม"
Writtenbyปกรณ์ เรืองยิ่ง,บัลลังก์ โรหิตเสถียร
Photo Creditธนภัทร จันทร์ห้างหว้า, กสท.(Video)
Rewriter/Editorบัลลังก์ โรหิตเสถียร